sagorsarker/bangla-wikipedia huggingface dataset:
গ্লাসগো গভীর অচেতনাবস্থা মাপনী

গ্লাসগো গভীর অচেতনাবস্থা মাপনী বা ইংরেজিতে গ্লাসগো কোমা স্কেল () বা সংক্ষেপে জিসিএস হচ্ছে এক প্রকার রোগীভিত্তিক (ক্লিনিক্যাল) পরিমাপ পদ্ধতি যা মস্তিষ্কের আঘাতজনিত কারণে কোনও ব্যক্তির চেতনার মাত্রা সুষ্ঠুভাবে নির্ণয়ের কাজে ব্যবহৃত হয়।
চোখের নড়াচড়া, কথা বলা, এবং শরীর নড়াচড়ার ক্ষমতার উপর ভিত্তি করে কোনও ব্যক্তির গভীর অচেতনাবস্থার (জিসিএস) মাত্রা নির্ধারণ করা হয়। এই তিন ধরনের আচরণ পরিমাপকটির তিনটি মাপক উপাদানকে নির্দেশ করে আর তা হচ্ছে চোখ, বাচকতা, এবং মোটর বা নড়াচড়া। কোনো ব্যক্তির জিসিএস মান ৩ (সম্পূর্ণ প্রতিক্রিয়াহীন) থেকে ১৫ (প্রতিক্রিয়াশীল) পর্যন্ত হতে পারে। সাধারণত মস্তিষ্ক আঘাতপ্রাপ্ত হলে (যেমন সড়ক দুর্ঘটনা) সেক্ষেত্রে জরুরী ভিত্তিতে চিকিৎসা প্রদান করার সময় নির্দেশক হিসেবে এই পরিমাপক ব্যবহৃত হয়। এছাড়াও হাসপাতালে চিকিৎসাধীন রোগীদের চেতনার মাত্রা বা প্রতিক্রিয়াশীলতা নির্ণয়েও এর ব্যবহার রয়েছে।
নিম্ন মাত্রার জিসিএস মানের সাথে মৃত্যুর ঝুঁকি বেড়ে যাওয়ার সম্পর্ক রয়েছে। তবে মস্তিষ্কে আঘাতপ্রাপ্ত কোনো ব্যক্তির পরিণতি অনুমান করার ক্ষেত্রে শুধুমাত্র গ্লাসগো কোমা স্কেলের মান ব্যবহার করা অনুচিত।
দুই বা ততোধিক বয়সের রোগীর ক্ষেত্রে গ্লাসগো কোমা স্কেল ব্যবহৃত হয় এবং চোখ, বাকশক্তি, ও নড়াচড়ার ক্ষমতা — এই তিনটি পরীক্ষার সমন্বয়ে এটি করা হয়। পৃথকভাবে এই তিনটি পরীক্ষার বিভিন্ন ক্ষেত্রে ফলাফলের উপর ভিত্তি করে জিসিএস পরিমাপকে মান নিচের টেবিলে নির্দেশ করা হয়েছে।
নৌমুলে, দৈলেখ

নৌমুলে পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ১৬১০ জন এবং খানার সংখ্যা ছিল ২৫১ টি।
বৃক্কের অকার্যকারিতা

বৃক্কের অকার্যকারিতা বা শেষ দশার বৃক্কের রোগ হচ্ছে এক প্রকার শারীরিক অবস্থা যখন বৃক্ক স্বাভাবিক কার্যক্রমের শতকরা ১৫ ভাগের কম কাজ করে। বৃক্কের অকার্যকারিতা দুই ধরনের হতে পারে: বৃক্কের প্রকট অকার্যকারিতা (অ্যাকিউট কিডনি ফেইলিওর) এবং বৃক্কের দীর্ঘস্থায়ী অকার্যকারিতা (ক্রনিক কিডনি ফেইলিওর)। প্রকট বা তীব্র মাত্রার অকার্যকারিতা সাধারণত খুব দ্রুত সংঘটিত হয় এবং তা নিরাময় করা সম্ভবও হতে পারে। অপরদিকে দীর্ঘস্থায়ী অকার্যকারিতা সাধারণত খুব ধীর গতিতে মারাত্মক রূপ নেয় এবং বেশিরভাগ ক্ষেত্রেই আরোগ্য লাভ করা সম্ভব হয়ে ওঠে না। বৃক্কের অকার্যকারিতার লক্ষণ-উপসর্গের মধ্যে রয়েছে পায়ে পানি জমা, ক্লান্ত অনুভব করা, বমি করা, খাবারে অরুচি হওয়া, এবং বিভ্রান্তি। বৃক্কের দুই ধরনের অকার্যকারিতার ক্ষেত্রেই যে শারীরিক জটিলতাগুলো দেখা যায় তার মধ্যে রয়েছে ইউরিমিয়া বা রক্তে ইউরিয়ার উপস্থিতি বেড়ে যাওয়া, রক্তে পটাশিয়ামের পরিমাণ বৃদ্ধি পাওয়া, এবং ভলিউম ওভারলোড বা হৃদপিণ্ডে রক্তের পরিমাণ বেড়ে যাওয়া। পাশাপাশি দীর্ঘস্থায়ী অকার্যকারিতার ক্ষেত্রে আরও যে জটিলতাগুলো দেখা যায় তার মধ্যে হৃদরোগ, উচ্চ রক্তচাপ, এবং রক্তশূন্যতা অন্তর্ভুক্ত।
বৃক্কের প্রকট অকার্যকারিতার ক্ষেত্রে চিকিৎসার পদ্ধতি অকার্যকারিতার কারণ ও অবস্থার উপর নির্ভরশীল। দীর্ঘস্থায়ী অকার্যকারিতার ক্ষেত্রে সম্ভাব্য চিকিৎসার মধ্যে রয়েছে হিমোডায়ালাইসিস, পেরিটোনিয়াল ডায়ালাইসিস, বা বৃক্ক প্রতিস্থাপন। হিমোডায়ালাইসিস অন্যতম প্রচলিত একটি চিকিৎসা পদ্ধতি যেখানে যন্ত্রের মাধ্যমে রক্তকে শরীরের বাইরে পরিশুদ্ধ করা হয়। অপরদিকে পেরিটোনিয়াল ডায়ালাইসিসের ক্ষেত্রে সুনির্দিষ্ট তরল তলপেটের গহ্বরে প্রবেশ করানো হয় ও পরবর্তীতে তা নিষ্কাশন করা হয় এবং সমগ্র প্রক্রিয়াটি দিনে বারবার পরিচালনা করা হয়। আর বৃক্কের প্রতিস্থাপনের ক্ষেত্রে শল্যচিকিৎসার মাধ্যমে একটি সুস্থ বৃক্ককে রোগীর দেহে প্রতিস্থাপন করা হয় এবং পরবর্তীতে অনাক্রম্যতাদমনমূলক বা ইমিউনোসাপ্রেসিভ ওষুধ প্রয়োগের মাধ্যমে শরীর যেনো প্রতিস্থাপিত বৃক্কটিকে প্রত্যাখান না করে সেই চেষ্টা করা হয়। এছাড়াও কিছু ক্ষেত্রে দীর্ঘমেয়াদী অকার্যকারিতার ক্ষেত্রে শারীরিক সক্রিয়তা বৃদ্ধি এবং সুনির্দিষ্ট খাদ্যাভাসের পরামর্শ প্রদান করা হয়।
ভাগীরথী সাহা

শহীদ ভাগীরথী সাহা, ১৯৭১ সালের মুক্তিযুদ্ধে শহীদ অকুতোভয় এক নারীর নাম। পিরোজপুর শহরের দুই কিলোমিটার সড়ক তাঁর রক্তে রঞ্জিত হয়েছিল। মুক্তিযোদ্ধাদের পক্ষে গুপ্তচরবৃত্তির দায়ে তাঁকে মিলিটারি জিপের/মোটরসাইকেলের সঙ্গে বেঁধে টেনে-হিঁচড়ে নিয়ে যাওয়া হয় পিরোজপুর শহরের রাস্তায়। তারপর রক্তাক্ত ভাগীরথীকে গুলি করে হত্যা করে তাঁর মৃতদেহ ফেলে দেওয়া হয় বলেশ্বর নদীতে। 
বাগেরহাট জেলার কচুয়া উপজেলার দেবীপুর গ্রামে ভাগীরথীর জন্ম ১৯৪০ সালে। তাঁর বাবা মুড়ি বিক্রি করতেন। স্কুলে পড়ার সুযোগ হয় নি ভাগীরথীর। ১৯৫৬ সালে বিয়ে হয়েছিল পিরোজপুর সদর উপজেলার কদমতলা ইউনিয়নের বাঘমারা গ্রামের প্রিয়নাথ সাহার সঙ্গে। ১৯৬৭ সালে দুটি শিশু ছেলে রেখে স্বামী প্রিয়নাথ মারা যান। 
৪ মে পিরোজপুরে পাকিস্তানি বাহিনী শত শত নিরীহ মানুষ হত্যা করে। জ্বালিয়ে দেয় ঘরবাড়ি। বাগমারা গ্রামের সাহাপাড়ায় ছিল ভাগীরথীর বাড়ি। তাঁর মালপত্রও সব লুট হয়ে যায়। দুই সন্তান নিয়ে বেঁচে থাকা কঠিন হয়ে পড়ে। শহরে এসে বাসাবাড়িতে ঝিয়ের কাজ করতেন ভাগীরথী। কোনো কোনো দিন ভিক্ষা না করে উপায় থাকত না। প্রতিদিন রাস্তায় মানুষের লাশ পড়ে থাকতে দেখতেন। ক্রোধ জাগে ভাগীরথীর। ভাবেন, শাস্তি দেবেন ওদের।রাস্তার ধারে দুই ভাইকে শুইয়ে রেখে পিরোজপুরে পাকিস্তানিদের ক্যাম্পে ঢুকে পড়তেন।ওখানে খবর সংগ্রহের কাজ করে মুক্তিযোদ্ধাদের দিতেন।
শহরে এসে ভাগীরথী পাকিস্তানি বাহিনীর ক্যাম্পের আশপাশে ঘুরতে থাকেন। পাকিস্তানি বাহিনীর সুবেদার সেলিম তাঁকে ক্যাম্পের ভেতরে নিয়ে যায়। বলে, ‘বোলো মুক্তি কাঁহা, বহোত ইনাম মিলবে।’ ভাগীরথী মাঝেমধ্যেই পাকিস্তানি সেনাদের ক্যাম্পে যান আর ভুলভাল তথ্য দিয়ে আসেন। মুক্তিযোদ্ধাদের প্রস্তুত রেখে তিনি ২৯ আগস্ট পাকিস্তানি সেনাদের বাগমারায় নিয়ে আসেন। ওই দিন মুক্তিযোদ্ধাদের অতর্কিত আক্রমণে পাকিস্তানি বাহিনীর বেশ কিছু সৈন্য মারাত্মকভাবে আহত হয়। শহরে ফিরে যাওয়ার পথে খানাকুনিয়ারীতেও তারা গেরিলা আক্রমণের শিকার হয়। ভাগীরথী পাকিস্তানি বাহিনীকে বিপদে ফেলেছিল সেপ্টেম্বরের ৮ আর ৯ তারিখেও। ক্যাম্পে ফিরে পরিস্থিতি পর্যালোচনা করে পাকিস্তানি ক্যাপ্টেন এজাজ নিশ্চিত হয়, ভাগীরথী মুক্তিযোদ্ধাদের চর। তাঁকে হত্যার নির্দেশ দেওয়া হয়। ১৩ সেপ্টেম্বর ভাগীরথী আবার যান শহরে। বাজারের মধ্যে বসে থেকে পাকিদের চলাচল নজর করতে থাকেন। অল্প পরে পাকিদের দালাল শামসুল হক ফকির ও আশরাফ হোসেন তাঁকে দেখে ফেলে। ক্যাম্পে খবর পাঠায়। দুজন পাকিস্তানি হানাদার আর ছয়জন রাজাকার এসে হাজির হয়। ভাগীরথীকে ধরে নিয়ে ক্যাপ্টেন এজাজের সামনে হাজির করে। এজাজ সুবেদার সেলিমকে নির্দেশ দেয় ভাগীরথীকে হত্যা করার। এরপর দুজন সিপাহি রশি দিয়ে ভাগীরথীর দুই হাত বেঁধে লাথি মেরে মাটিতে ফেলে দেয়। রশির অপর প্রান্ত বেঁধে দেয় একটি মোটরসাইকেলের সঙ্গে। সাইকেল চললে ভাগীরথীর দেহ থেকে রক্ত-মাংস রাস্তায় খসে খসে পড়ে। সুবেদার সেলিম দুই কিলোমিটার মোটরসাইকেল চালিয়ে ভাগীরথীর নিথর দেহ বলেশ্বর নদে নিক্ষেপ করে।নদী থেকে ছিন্ন-বিচ্ছিন্ন মরদেহ উদ্ধার করে স্বজনরা তার গ্রামের বাড়িতে সৎকার করে। এখনও তার সমাধির শেষ স্মৃতিচিহ্নটুকু পড়ে আছে বাড়ির এক নির্জন কোণায়।
পিরোজপুর শহরে স্থাপিত শহীদ স্মৃতিস্তম্ভে ভাগীরথীর নাম রয়েছে চতুর্থ স্থানে। আর শহরের কৃষ্ণচূড়া মোড়টিতে তার নামে রয়েছে একটি ফলক। ভাগীরথীর ঠাই হয়নি মুক্তিযোদ্ধার তালিকায়। একাত্তরের শহীদ ভাগীরথী সাহা বেঁচে আছেন শুধুমাত্র পিরোজপুর শহরের একটি নামফলকের মাঝে।
নৌমুলে

নৌমুলে পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩১২০ জন এবং খানার সংখ্যা ছিল ৫৭০ টি।
পরিগাণনিক বিশ্লেষণ

পরিগাণনিক বিশ্লেষণ বা ইংরেজি পরিভাষায় অ্যানালিটিক্স হল পরিগণক যন্ত্র (কম্পিউটার) ব্যবহার করে বিপুল পরিমাণ তথ্য বা পরিসংখ্যানের প্রণালীবদ্ধ গাণিতিক বিশ্লেষণ করে সেগুলিতে উপকারী, ব্যবহারোপযোগী ও অর্থবহ বিন্যাস আবিষ্কার করা, সেগুলি উপস্থাপন করা ও বোধগম্য ব্যাখ্যা প্রদান করার প্রক্রিয়া। কার্যকরভাবে সিদ্ধান্ত গ্রহণের জন্য তথ্যের ধরন সম্পর্কে সম্যক জ্ঞানের প্রয়োগও এর আওতাভুক্ত। যেসব ক্ষেত্রে বিপুল পরিমাণে তথ্য উপাত্ত তৈরি হয় এবং সেগুলি লিপিবদ্ধ ও নথিভুক্ত করা হয় সেসব ক্ষেত্রে পরিগাণনিক বিশ্লেষণের বহুবিধ ব্যবহার রয়েছে। পরিগাণনিক বিশ্লেষণের প্রক্রিয়াটিতে পরিসংখ্যান, কম্পিউটার প্রোগ্রামিং এবং কর্মাভিযানাদি গবেষণা (অপারেশনস রিসার্চ) - এই তিনটি ক্ষেত্রের বিভিন্ন উপায় একসাথে ব্যবহার করা হয়।
ব্যবসাটিক তথ্য-উপাত্তের সংজ্ঞায়ন, এর থেকে লব্ধ জ্ঞান ব্যবহার করে ভবিষ্যত অবস্থার পূর্বাভাস এবং ব্যবসায়িক ফলাফল উন্নয়নের জন্য প্রতিষ্ঠানগুলো পরিগাণনিক বিশ্লেষণ ব্যবহার করে থাকে। পরিগাণনিক বিশ্লেষণকে মোটা দাগে তিন ভাগে বিভক্ত করা হয়:বর্ণনামূলক পরিগাণনিক বিশ্লেষণ (Descriptive analytics), পূর্বাভাসমূলক পরিগাণনিক বিশ্লেষণ (Predictive analytics), নির্দেশমূলক পরিগাণনিক বিশ্লেষণ (Prescriptive analytics)। এছাড়া সমস্যানির্ণয়মূলক পরিগাণনিক বিশ্লেষণ (Diagnostic analytics) ও সংজ্ঞানাত্মক পরিগাণনিক বিশ্লেষণ (Cognitive analytics) আরও দুইটি শাখা।
পরিগাণনিক বিশ্লেষণ বিভিন্ন ক্ষেত্রে যেমন বিপণন, ব্যবস্থাপনা, অর্থসংস্থান, অনলাইন বা আন্তর্জালিক ব্যবস্থা, তথ্য নিরাপত্তা ও সফটওয়্যার সেবাসমূহে ব্যবহৃত হতে পারে। যেহেতু পরিগাণনিক বিশ্লেষণে ব্যাপকভাবে পরিগণনার প্রয়োজন হয় (বৃহৎ উপাত্ত দেখুন) তাই এটিতে যে কলনবিধি (অ্যালগোরিদম) ও নির্দেশনাসামগ্রী (সফটওয়্যার) ব্যবহার করা হয়, সেগুলিতে পরিগণক বিজ্ঞান (কম্পিউটার বিজ্ঞান), পরিসংখ্যানবিদ্যা ও গণিতশাস্ত্রের সবচেয়ে সাম্প্রতিক পদ্ধতিগুলি প্রয়োগ করা হয়ে থাকে।
ইক্যালুইট

ইক্যালুইট কানাডার নুনাভাট ভূখণ্ডের রাজধানী । এটি নুনাভাটের বৃহত্তম শহর। ১৯৪২ থেকে ১৯৮৭ সাল পর্যন্ত শহরটির নাম ছিল ফ্রোবিশার বে।ফ্রোবিশার উপসাগরের উত্তর উপকূলে অবস্থান বলেই এর এরূপ নামকরণ করা হয়েছে। ১৯৮৭ সালে ফ্রোবিশার বে-র পুনঃনামকরণ করা হয় - এর নাম পাল্টে হয় "ইক্যালুইট।"
১৯৯৯ সালে উত্তর-পশ্চিম অধীনস্থ অঞ্চলসমূহকে দুই ভাগে বিভক্ত করা হয়। তখন ইক্যালুইট-কে নুনাভাটের রাজধানী ঘোষণা করা হয়। এসময় ইক্যালুইট একটি ছোট শহর ছিল এবং কানাডার বাইরে এটি তেমন পরিচিতও ছিল না। এর জনসংখ্যা ও আর্থিক বৃদ্ধির হার অত্যন্ত সীমিত ছিল। এর কারণ হলো- উচ্চমূল্যে আমদানিকৃত দ্রব্যের উপর অধিক নির্ভরশীলতা। তাছাড়া কানাডার বাকি অংশের সাথে শুধু জাহাজে করে ইক্যালুইটের বছরের একটি নির্দিষ্ট সময় যোগাযোগ করা সম্ভব হয়। শহরটির জলবায়ু মেরুজ ধরনের। বাফিন দ্বীপের ক্ষেত্রে ল্যাব্রাদর প্রবাহের গভীর ঠাণ্ডা জলের ফলে ইক্যালুইটে এ ধরনের জলবায়ু পরিলক্ষিত হয়। এ কারণে আর্কটিক বৃত্তের দক্ষিণে অবস্থিত হওয়া সত্ত্বেও শহরটির আবহাওয়া শীতল।
২০১৬ সালের কানাডীয় আদমশুমারি অনুযায়ী ইক্যালুইটের জনসংখ্যা ৭,৭৪০। জনসংখ্যার দিক দিয়ে এটি কানাডার ক্ষুদ্রতম শহর। জনসংখ্যার দিক দিয়ে এটি কানাডার ক্ষুদ্রতম রাজধানী শহর। ইক্যালুইটের অধিবাসীদের ইক্যালুমাইট হয়।
হাজারো বছর ধরে ইক্যালুইটে ইনুইট জাতির মানুষ মাছ ধরত। ইক্যালুইট নামটি ইনাকটিটাট "ইক্যালুইট" থেকে এসেছে, যার অর্থ অনেক মাছের স্থান। 
১৯৪২ সালে দ্বিতীয় বিশ্বযুদ্ধের সময় অ-ইনুইটরা এখানে আগমন করে। যুক্তরাষ্ট্র এখানে ফ্রোবিশার বে বিমানঘাঁটি নির্মাণ করে। কানাডা সরকারের কাছ থেকে বিমানঘাঁটি নির্মাণের জন্য যুক্তরাষ্ট্র সরকার দীর্ঘমেয়াদে ইজারা নেয়। স্বল্পপাল্লার বায়ুযানের যাত্রাবিরতি ও পুনরায় জ্বালানি ভরার কাজে যুক্তরাষ্ট্র সরকার এই বিমানঘাঁটি ব্যবহার করে। ইক্যালুইটের প্রথম স্থায়ী বাসিন্দা নাকাসুক। তিনি যুক্তরাষ্ট্রের বিমানবাহিনীকে।অবতরণের জন্য জায়গা নির্বাচনে সাহায্য করেছিলেন। যুদ্ধের সময় বিমানঘাঁটির নাম ছিল ক্রিস্টাল ২। এটি ক্রিমসন পথের অংশ ছিল এবং বর্তমানে ইক্যালুইট বিমানবন্দর নামে কার্যক্রম পরিচালনা করে।
১৯৪৯ সালে যুদ্ধ সমাপ্ত হওয়ার পর হাডসনস বে কোম্পানি দক্ষিণ ব্যাফিনের কার্যক্রম নিকটস্থ নিয়াকুনগাট উপত্যকায় স্থানান্তরিত করে। হাডসনস বে কোম্পানির কার্যক্রমের দাপ্তরিক নাম ছিল অ্যাপেক্স। এর মূল উদ্দেশ্য ছিল বিমানঘাঁটির কার্যক্রম পরিচালনা করা। ডিউ (ডিস্টেন্ট আর্লি ওয়ার্নিং) রেখা প্রতিষ্ঠিত হওয়ার পর ১৯৫০-এর মধ্যভাগে ইক্যালুইটের জনসংখ্যা ব্যাপক হারে বৃদ্ধি পায়।
মেহেলতোলী

মেহেলতোলী পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ১৮৭৭ জন এবং খানার সংখ্যা ছিল ৩৬০ টি।
মালিকা, দৈলেখ

মালিকা পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৪২৪৫ জন এবং খানার সংখ্যা ছিল ৮১৩ টি।
লকান্দ্র

লকান্দ্র পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩৪৭৯ জন এবং খানার সংখ্যা ছিল ৫৯১ টি।
লাকুরি

লাকুরি পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩২৩৪ জন এবং খানার সংখ্যা ছিল ৫৭৩ টি।
লালিকান্ডা

লালিকান্ডা পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৩৩৬৩ জন এবং খানার সংখ্যা ছিল ৫১৫ টি।
লয়াটি বিন্দ্রাসৈনি

লয়াটি বিন্দ্রাসৈনি পশ্চিম-মধ্য নেপালের ভেরী অঞ্চলের দৈলেখ জেলার একটি গ্রাম উন্নয়ন সমিতি। ১৯৯১ সালে নেপালের জনশুমারি অনুসারে এর জনসংখ্যা ছিল ৪৭৮০ জন এবং খানার সংখ্যা ছিল ৯৩৬ টি।
আবদুল জলিল মাস্তান

আবদুল জলিল মাস্তান একজন ভারতীয় রাজনীতিবিদ এবং আবগারি মন্ত্রী। তিনি ২০১৫ বিহার বিধানসভা নির্বাচনে জাতীয় জাতীয় কংগ্রেসের সদস্য হয়ে পূর্ণিয়া (বিধানসভা কেন্দ্র) থেকে নির্বাচিত হয়েছিলেন।
আখলাক আহমেদ (রাজনীতিবিদ)

আখলাক আহমেদ একজন ভারতীয় রাজনীতিবিদ। তিনি বিক্রমগঞ্জ আসন থেকে ২০০০ বিহার বিধানসভা নির্বাচনে সমতা পার্টির সদস্য হিসাবে এবং ফেব্রুয়ারি ২০০৫ বিহার বিধানসভা নির্বাচনে রাষ্ট্রীয় জনতা দলের সদস্য হিসেবে নির্বাচিত হন। ২০১৫ সালে তিনি পাপ্পু যাদবের জন অধিকার পার্টিতে যোগ দিয়েছেন।
দিলীপ কুমার জয়সওয়াল

ডঃ দিলীপ কুমার জয়সওয়াল ভারতীয় জনতা পার্টির অন্তর্ভুক্ত একজন ভারতীয় রাজনীতিবিদ। তিনি বিহার আইন পরিষদের সদস্য এবং ২০১৪ সালের লোকসভা নির্বাচনে কিশানগঞ্জ থেকে প্রতিদ্বন্দ্বিতা করছেন। তিনি মাতা গুজরী বিশ্ববিদ্যালয়ের অধিভুক্ত কিষাণগঞ্জের মাতা গুজরী মেমোরিয়াল মেডিকেল কলেজের পরিচালকও রয়েছেন।
মুহাম্মদ ইজহার আসফি

মুহাম্মদ ইজহার আসফি বিহারের একজন ভারতীয় রাজনীতিবিদ এবং বিহার বিধানসভার সদস্য। ইজহার আসফি ২০২০ বিহার বিধানসভা নির্বাচনে এআইএমআইএমের টিকিটে কোচাধামান বিধানসভা কেন্দ্র থেকে জিতেছিলেন।
ইজাহারুল হুসেন

ইজাহারুল হুসেন বিহারের একজন ভারতীয় রাজনীতিবিদ এবং বিহার বিধানসভার সদস্য। ২০২০ বিহার বিধানসভা নির্বাচনে হুসেন আইএনসির টিকিটে কিশনগঞ্জ বিধানসভা কেন্দ্র থেকে জিতেছিলেন।
কিরণ ঘাই

কিরণ ঘাই (জন্ম: ২৩ আগস্ট ১৯৪৯ ) ভারতীয় জনতা পার্টির জাতীয় সহ-সভাপতি। তিনি ভারতের বিহার রাজ্যের একটি এমএলসি এবং বিহার আইন পরিষদের শিশু সুরক্ষা এবং মহিলা ক্ষমতায়ন কমিটির সভাপতি।
এর আগে তিনি বিজেপির জাতীয় সচিব ছিলেন। তিনি ৪৮তম এবং ৫০তম ভারতীয় জাতীয় চলচ্চিত্র পুরস্কারের একজন জুরি সদস্য ছিলেন। তিনি স্থানীয় বোর্ডের (ইস্টার্ন জোন, রিজার্ভ ব্যাংক অফ ইন্ডিয়া) সদস্য ছিলেন। জনাবা. কিরণ ঘাই কবি ও নাট্যকারও। তিনি পাটনার মাইনপুরীর বাসিন্দা।
গুলাম গাউস

গোলাম গাউস একজন ভারতীয় রাজনীতিবিদ। তিনি জাতীয় জনতা দল থেকে মনোনীত সদস্য হিসাবে বিহার বিধান পরিষদে নির্বাচিত হয়েছিলেন। তিনি ২০০৫ থেকে ২০১০ পর্যন্ত বিহার আইন পরিষদের নেতা ছিলেন। তিনি প্রয়াত মুক্তিযোদ্ধা এবং মন্ত্রী ও বিহার বিধানসভার স্পিকার গোলাম সারওয়ারের ভাগ্নে।
বীরেন্দ্র প্রসাদ গুপ্ত

বীরেন্দ্র প্রসাদ গুপ্ত বিহারের একজন ভারতীয় রাজনীতিবিদ এবং বিহার বিধানসভার সদস্য। গুপ্ত ২০২০ বিহার বিধানসভা নির্বাচনে সিপিআই (এম-এল) এল টিকিটে সিকতা বিধানসভা কেন্দ্র থেকে জিতেছিলেন।
লাল বাবু প্রসাদ গুপ্ত

লাল বাবু প্রসাদ গুপ্ত বিহারের ভারতীয় জনতা পার্টির সদস্য। তিনি চিরাইয়া আসন থেকে ২০১০ এবং ২০১৫ সালে বিহার বিধানসভা নির্বাচনে জয়ী হয়েছেন।
রাম লক্ষণ প্রসাদ গুপ্ত

রাম লক্ষণ প্রসাদ গুপ্ত (১৯২৬-১৯৮৫) বিহারের ভারতীয় জনতা পার্টির নেতা ছিলেন। তিনি ১৯৭০-৭৬ এবং ১৯৭৮-৮৪ সময়কালে রাজ্যসভার সদস্য ছিলেন। তিনি বিহার আইন পরিষদের সদস্যও ছিলেন এবং ভারতীয় জন সংঘের বিহার রাজ্য ইউনিটের সভাপতির দায়িত্ব পালন করেছিলেন।
বাজুরা বিমানবন্দর

বাজুরা বিমানবন্দর নেপালের সুদুরপাশিম প্রদেশের অন্তর্গত বাজুরা জেলার বুধিনান্দে অবস্থিত একটি অভ্যন্তরীণ বিমানবন্দর । 
বিমানবন্দরটি সমুদ্রতল থেকে উচ্চতায় অবস্থিত। এই বিমানবন্দরের রানওয়ের দৈর্ঘ্য ।
আণ্ডিমঠম

আণ্ডিমঠম দক্ষিণ ভারতের তামিলনাড়ু রাজ্যে অবস্থিত আরিয়ালুর জেলার একটি ছোট শহর। শহরটি আণ্ডিমঠম ব্লকের সদর, এটি "ল্যান্ড অফ সিমেন্ট" বা সিমেন্টের অঞ্চল নামে পরিচিত। শহরটির উপর দিয়ে তিনটি তামিলনাড়ু রাজ্য সড়ক দীর্ঘায়িত হয়েছে।
আণ্ডি হলো অব্রাহ্মণ তামিল শৈব্য এবং মঠম হলো উপাসনালয়
২০১১ খ্রিস্টাব্দে ভারতের জনগণনা অনুসারে আণ্ডিমড়ম শহরের জনসংখ্যা ছিল ৬,১৬৫ জন, যার মধ্যে ৩,১০৭ জন পুরুষ এবং ৩,০৫৮ জন নারী। ‌ছয় বছর অনূর্ধ্ব শিশুর সংখ্যা ৬১৩। মোট পরিবার সংখ্যা ১,৫৩৪ টি। তপশিলি জাতি ও তপশিলি উপজাতি পর্যায়ভুক্ত জনসংখ্যা যথাক্রমে ৮১৮ ও ২৩৮ জন। শহরটির মোট সাক্ষরতার হার ৮০.৬৭ শতাংশ, যেখানে পুরুষ সাক্ষরতার হার ৮৮.৯৩ শতাংশ এবং নারী সাক্ষরতার হার ৭২.৩৮ শতাংশ।
আণ্ডিমড়ম জেলা সদর আরিয়ালুর থেকে ৫০ কিলোমিটার দূরে অবস্থিত। শহরটি রাজধানী চেন্নাই থেকে ২৪২ কিলোমিটার দক্ষিণে, তিরুচিরাপল্লী থেকে ১১১ কিলোমিটার উত্তর-পূর্বে এবং গঙ্গাইকোণ্ড চোলপুরম থেকে ২৩ কিলোমিটার উত্তর-পশ্চিমে অবস্থিত।
আণ্ডিমড়ম শহরের কেন্দ্রস্থলে একটি পুরাতন শিব মন্দির রয়েছে।
অগস্ত্য মুনি এই মন্দিরের শিবলিঙ্গটি প্রতিষ্ঠা করেছিলেন বলে মনে করা হয়। শিবলিঙ্গকে কেন্দ্র করে মন্দির নির্মাণ করেছিলেন চোল রাজারা। মূল মন্দির কে কেন্দ্র করে মোট পাঁচটি প্রতিষ্ঠিত শিবলিঙ্গ রয়েছে।
বেগম মাহমুদা সেলিম খান

বেগম মাহমুদা সেলিম খান (মে ১৯১৩- জুন ২০০৭) একজন পাকিস্তানি রাজনীতিবিদ ও সমাজ সেবি। তিনি আইয়ুব খানের শাসনামলে পশ্চিম পাকিস্তানের শিক্ষা মন্ত্রী ছিলেন।
বেগম সেলিম খান ১৯১৩ সালে ব্রিটিশ ভারতের পাঞ্জাবের অমৃতসরে জন্মগ্রহণ করেছিলেন। তিনি ছিলেন ইউনিয়নবাদী দলের প্রখ্যাত নেতা, ওয়াহের স্যার সিকান্দার হায়াত খানের বড় মেয়ে। তার মা বেগম জুবায়দা খানম ছিলেন হায়াত খানের প্রথম স্ত্রী। ১৯১৯ সালে তার মায়ের মৃত্যুর পরে, তিনি তার চাচীর নিকট বড় হন এবং লাহোরের আলিগড় স্কুল ফর মুসলিম উইমেন এবং কুইন মেরি কলেজে পড়াশোনা করেন।
১৯৩৪ সালে তিনি তালোকর হরিপুরের সরকারি কর্মচারী আব্দুস সেলিম খানের সাথে বিবাহ বন্ধনে আবদ্ধ হন, যিনি অভিজাত আব্দুল মজিদ খান তারনের জ্যেষ্ঠ পুত্র ছিলেন। তার স্বামী ব্রিটিশ ভারত সরকারের দায়িত্ব পালন করেন এবং পরবর্তীতে ১৯৪৭ সালের পর থেকে নবগঠিত পাকিস্তান রাষ্ট্রের কূটনৈতিক দায়িত্ব পালন করেন।
তিনি তার বিবাহিত জীবনের প্রাথমিক বছরগুলোতে পরিবারের দেখাশোনা এবং সন্তানদের লালন-পালনের উপর মনোযোগ প্রদান করেন। পরে তিনি ধীরে ধীরে, কল্যাণ কার্যক্রমের মাধ্যমে জনগণকে সাহায্য করার জন্য নিজেকে জড়িত করেন, এবং সামাজিকভাবে আরো সক্রিয় হন।
১৯৫৭ সালে স্বামীর মৃত্যুর পর, বেগম সেলিম খান পাকিস্তানের অ্যাবোটাবাদ শহরে চলে আসেন। এখানে তিনি বছরের পর বছর ধরে বিভিন্ন সামাজিক ও দাতব্য কাজে নিজেকে জড়িয়ে রাখেন। লেডি ভিকার উন নিসা নুন, বেগম জারি সরফরাজ, বেগম কুলসুম সাইফুল্লাহ খান ড. আতিয়া ইনাতুল্লাহ এবং বেগম শায়েস্তা সুহরাওয়ার্দি ইকরামুল্লাহ প্রভৃতি বিখ্যাত নারী সমাজকর্মীদের সাথে তিনি ঘনিষ্ঠভাবে কাজ করেন। এছাড়াও তিনি পাকিস্তানের পরিবার পরিকল্পনা সমিতি, পাকিস্তান রেড ক্রিসেন্ট সোসাইটি, লোক বীরসা জাদুঘর, পাকিস্তানের ন্যাশনাল ক্রাফটস কাউন্সিল, এন্টি টিবি অ্যাসোসিয়েশন অফ পাকিস্তান, এসওএস চিলড্রেনভিলেজ প্রভৃতি সংগঠনের প্রধান নির্বাহী হিসেবে দায়িত্ব পালন করেন।
১৯৬০-এর দশকে, তিনি জেনারেল আইয়ুব খান সরকারের সময় পশ্চিম পাকিস্তানের মন্ত্রিসভায় প্রথমবারের মতো প্রাদেশিক মন্ত্রী হিসেবে শপথ নেন। তবে রাজনীতিতে তাঁর অবস্থান সংক্ষিপ্ত ছিল এবং তিনি তার কল্যাণমূলক কার্যক্রম পুনরায় শুরু করেন যা তিনি তাঁর মৃত্যুর আগ পর্যন্ত অব্যাহত রেখেছিলেন।
তিনি পাকিস্তানের জাতীয় যুব পরিষদের পৃষ্ঠপোষক-সভাপতি ছিলেন এবং পাকিস্তানি তরুণদের মধ্যে সাংস্কৃতিক কর্মকাণ্ড প্রচারের জন্য তিনি ১৯৮০ সালে ইতালির অ্যাডিলেড রিস্তোরি পুরস্কার লাভ করেন। তিনি সমাজকল্যাণ মূলক কর্মকাণ্ডের জন্য আরও কয়েকটি জাতীয় ও আন্তর্জাতিক পুরস্কার লাভ করেন।
বাগান করার প্রতি তার আগ্রহ ছিল এবং তিন ফুল খুব ভালবাসতেন। ২০০৭ সালে ৯৪ বছর বয়সে তিনি পাকিস্তানের অ্যাবোটাবাদে তার বাড়িতে মৃত্যুবরণ করেন।
ফকর উন নিসা খোখার

ফকর উন নিসা খোখার () একজন পাকিস্তানি রাজনীতিবিদ ও নারী সাংসদ। তিনি ২০০৮-২০১৩ পর্যন্ত পাকিস্তানের জাতীয় পরিষদের সদস্য ছিলেন।
২০০৮ সালের পাকিস্তানের সাধারণ নির্বাচনে, পাঞ্জাব থেকে নারীদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসেবে, তিনি পাকিস্তানের জাতীয় পরিষদের সদস্য নির্বাচিত হয়েছিলেন।<ref name="dawn/15march2008"></ref>
ফারাহ আকিল

ফারাহ আকিল একজন পাকিস্তানি নারী রাজনীতিবিদ ও সিনেটের সদস্য। বর্তমানে তিনি আন্তঃ-প্রাদেশিক সমন্বয় সম্পর্কিত সিনেট কমিটির চেয়ারপারসন হিসেবে দায়িত্ব পালন করছেন।
তিনি আওয়ামী ন্যাশনাল পার্টির রাজনীতির সাথে যুক্ত এবং নারীদের জন্য সংরক্ষিত আসনে পাকিস্তানের সিনেট সদস্য নির্বাচিত হয়েছিলেন। তিনি আন্তঃ-প্রাদেশিক সমন্বয় সম্পর্কিত সিনেট কমিটির চেয়ারপারসন নির্বাচিত হন। এছাড়া তিনি জাতীয় স্বাস্থ্য সেবা, প্রবিধান ও সমন্বয়, বিজ্ঞান ও প্রযুক্তি, তথ্য, সম্প্রচার ও জাতীয় ঐতিহ্য বিষয়ক সিনেট কমিটির একজন সদস্য। তিনি ২০০১-২০০২ পর্যন্ত পাকিস্তানের খাইবার পাকতুনখোয়া প্রাদেশিক পরিষদের সদস্য ছিলেন।
ফারাহনাজ ইস্পাহানি

ফারাহনাজ ইস্পাহানি () একজন পাকিস্তানি রাজনীতিবিদ ও সাংবাদিক। তিনি ২০০৮-২০১২ পর্যন্ত পাকিস্তান জাতীয় পরিষদের সদস্য ছিলেন। এছাড়াও তিনি রিলিজিয়াস ফ্রিডম ইন্সটিটিউটের সিনিয়র ফেলো এবং মধ্য প্রাচ্য সম্পকিত ওয়াশিংটন ডিসির এন্টি ড্যাফিমেশন লিগ টাস্ক ফোর্সের সদস্য।
তিনি আবুল হাসান ইস্পাহানির নাতনি এবং হুসাইন হক্কানির স্ত্রী।<ref name="latimes/24oct2008"></ref> তিনি ওয়েলসে কলেজে পড়াশোনা করেন। 
২০০৮ সালের পাকিস্তানের সাধারণ নির্বাচনে সিন্ধু থেকে নারীদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসাবে তিনি পাকিস্তানের জাতীয় পরিষদের সদস্য নির্বাচিত হয়েছিলেন। জাতীয় পরিষদের সদস্য থাকাকালীন দ্বি-নাগরিকত্বের ভিত্তিতে তার জাতীয় পরিষদের সদস্যপদ বাতিল হওয়ার পরে ২০০৮ সাল থেকে ২০১২ সাল পর্যন্ত পাকিস্তানের রাষ্ট্রপতি আসিফ আলী জারদারির মিডিয়া উপদেষ্টার দায়িত্ব পালন করেছিলেন।
ফারহানা আফজাল

ফারহানা আফজাল (; জন্ম: ১১ মার্চ ১৯৬৪) একজন পাকিস্তানি রাজনীতিবিদ ও নারী সাংসদ। তিনি ২০০৮-২০১৮ পর্যন্ত পাকিস্তানের পাঞ্জাব প্রাদেশিক পরিষদের সদস্য ছিলেন।
ফারহানা ১৯৬৪ সালের ১১ মার্চ পাকিস্তানের সারগোধায় জন্মগ্রহণ করেন।<ref name="pap/2013"></ref> তিনি ১৯৮২ সালে কিন্নার্ড কলেজ ফর উইমেন ইউনিভার্সিটি থেকে মানবিক বিষয়ে স্নাতক ডিগ্রী অর্জন করেন।
তিনি ২০০৮ সালে পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগের (কিউ) প্রার্থী হিসাবে পাঞ্জাবের প্রাদেশিক পরিষদের সদস্য নির্বাচিত হয়েছিলেন। ২০১৩ সালে পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লীগ (এন) এর প্রার্থী হিসাবে তিনি পাঞ্জাবের প্রাদেশিক পরিষদের সদস্য পুনর্নির্বাচিত হন।
বেগম তাহিরা বুখারী

বেগম তাহিরা বুখারি () একজন পাকিস্তানি রাজনীতিবিদ ও নারী সাংসদ, যিনি ২০১৩ ও ২০১৮ সালের পাকিস্তানের সাধারণ নির্বাচনে জাতীয় পরিষদের সদস্য নির্বাচিত হন।
তিনি পাকিস্তান মুসলিম লীগ (এন) (পিএমএল-এন) ছেড়ে দিয়েছিলেন এবং রাষ্ট্রপতি পারভেজ মোশাররফের শাসনামলে পাকিস্তান মুসলিম লীগ (কিউ) (পিএমএল-কিউ)-তে যোগ দিয়েছিলেন। তবে ২০১২ সালে তিনি পিএমএল-এন-এ পুনরায় যোগদান করেছেন।
তিনি ২০১৩ পাকিস্তানের সাধারণ নির্বাচনে খাইবার পাকতুনখোয়া থেকে নারীদের জন্য সংরক্ষিত আসনে পিএমএল-এনের প্রার্থী হিসেবে পাকিস্তানের জাতীয় পরিষদের সদস্য নির্বাচিত হয়েছিলেন।
তিনি ২০১৮ সালের পাকিস্তানের সাধারণ নির্বাচনে খাইবার পাকতখোয়া থেকে নারীদের জন্য সংরক্ষিত আসনে পিএমএল-এনের প্রার্থী হিসেবে জাতীয় পরিষদের সদস্য পুনঃনির্বাচিত হন।
ধনঞ্জয় রায়

ধনঞ্জয় রায় পূর্ব পাকিস্তানের প্রতিনিধি হিসাবে পাকিস্তানের প্রথম জাতীয় পরিষদের সদস্য ছিলেন।
ধনঞ্জয় রায় পাকিস্তানের গণপরিষদের সদস্য ছিলেন। তিনি তফসিলি বর্ণের নেতা ছিলেন।
নেপালগুঞ্জ বিমানবন্দর

নেপালগুঞ্জ বিমানবন্দর নেপালের নেপালগুঞ্জে অবস্থিত একটি আভ্যন্তরীণ বিমানবন্দর । নেপালের সিভিল এভিয়েশন কর্তৃপক্ষের এই বিমানবন্দরটিকে আন্তর্জাতিক বিমানবন্দরে উন্নীত করার এবং অভিবাসন, শুল্ক এবং পৃথকীকরণের সুবিধা স্থাপনের পরিকল্পনা রয়েছে। 
বিমানবন্দরটি ১৯৬১ সালে চালু করা হয়েছে। আয়তনের ক্ষেত্রে এটি নেপালের তৃতীয় বৃহত্তম বিমানবন্দর, ধনগধী বিমানবন্দর পরে। বিমান এবং যাত্রী চলাচলে এই বিমানবন্দর নেপালে দ্বিতীয় বৃহত্তম। এফকে -১০০ জেট বিমান চালু হওয়ার পরে ২০০৫ সালে (নভেম্বর অবধি) এই বিমানবন্দরে যাত্রী চলাচল ১৩৩.৩৯% বৃদ্ধি পেয়েছে ২০০৪ সালের পরিসংখ্যানের তুলনায়।
সম্প্রতি , নেপাল সিভিল এভিয়েশন অথরিটি (সিএএন) নেপাল ও চীনের একটি যৌথ উদ্যোগ সংস্থা ফ্লাইং ড্রাগন এয়ারলাইন্সকে এই বিমানবন্দরটিকে মধ্য ও দূর-পশ্চিমাঞ্চলীয় অঞ্চলের প্রত্যন্ত এলাকাতে বিমান পরিচালনার জন্য বেস বিমানবন্দর হিসাবে ব্যবহার করার অনুমতি দিয়েছে।
নেপালগঞ্জ বিমানবন্দরটি বর্তমানে আন্তর্জাতিক বিমানবন্দর হিসাবে উন্নয়নের কাজ করা হচ্ছে, যাতে বুদ্ধ এয়ার দিল্লিতে সরাসরি বিমান চালু করতে পারে। রানওয়ে সম্প্রসারণের পাশাপাশি পৃথক শুল্ক সুবিধা সহ একটি নতুন আন্তর্জাতিক টার্মিনাল নির্মাণের পরিকল্পনা রয়েছে। 
এই বিমান বিমানবন্দরটি সমুদ্রতল থেকে উচ্চতায় অবস্থিত। এটির একটি রানওয়ে 08/26 যা মাপের এবং এর পৃষ্ঠ আস্ফাল্টের। এটির একটি বিশাল অ্যাপ্রোন রয়েছে যা অনেকগুলি বড় এবং ছোট অভ্যন্তরীণ বিমান রাখতে পারে।
হরেন্দ্র কুমার সুর

হরেন্দ্র কুমার সুর পূর্ব পাকিস্তানের প্রতিনিধি হিসাবে পাকিস্তানের প্রথম জাতীয় পরিষদের সদস্য ছিলেন।
হরেন্দ্র কুমার সুর বেঙ্গল আইন পরিষদে নোয়াখালীর প্রতিনিধিত্ব করেছিলেন। তিনি পাকিস্তানের গণপরিষদের সদস্য ছিলেন। 
হরেন্দ্র কুমার সুর ১৯৬৪ সালে মৃত্যুবরণ করেন।
বিজয় শঙ্কর দুবে

বিজয় শঙ্কর দুবে বিহারের একজন ভারতীয় রাজনীতিবিদ এবং বিহার বিধানসভার সদস্য। ২০২০ বিহার বিধানসভা নির্বাচনে দুবে আইএনসি-র টিকিটে মহারাজগঞ্জ বিধানসভা কেন্দ্র থেকে জিতেছিলেন।
সুমিত্রা দেবী (রাজনীতিবিদ)

সুমিত্রা দেবী (২৫ সেপ্টেম্বর ১৯২২ - ৩ ফেব্রুয়ারি ২০০১) বিহারের একজন ভারতীয় জাতীয় কংগ্রেস রাজনীতিবিদ ছিলেন। তিনি ১৯৫২ সালে প্রথম বিহার বিধানসভায় নির্বাচিত হয়েছিলেন। ১৯৬৩ সালে তিনি বিহারের মন্ত্রিপরিষদের প্রথম মহিলা মন্ত্রী হন। দেবী মুঙ্গার জেলায় জন্মগ্রহণ করেছিলেন ২৫ সেপ্টেম্বর ১৯২২ এবং ৩ ফেব্রুয়ারি ২০০১ সালে তাঁর মৃত্যু হয়। সুমিত্রা দেবী প্রয়াত শ্রী জ্ঞানেশ্বর প্রসাদের সাথে বিবাহবন্ধনে আবদ্ধ হয়েছিলেন। তাদের দুই পুত্র (মঞ্জুল কুমার এবং রাজ শেখর) এবং একটি কন্যা রয়েছে। তিনি প্রাক্তন লোকসভা স্পিকার মীরা কুমারের শাশুড়ি ছিলেন।
জ্যোতি দেবী

জ্যোতি দেবী বিহারের একজন ভারতীয় রাজনীতিবিদ এবং বিহার বিধানসভার সদস্য। দেবী ২০২০ বিহার বিধানসভা নির্বাচনে এইচএএম পার্টির টিকিটে সিকান্দ্রা বিধানসভা কেন্দ্র থেকে জিতেছিলেন।
রাম ধনী দাস

রাম ধনী দাস (১ জানুয়ারী ১৯২৫, সবলপুর - ১২ জুলাই ২০০০, পাটনা) ১৯৫২ থেকে ১৯৭০ সাল পর্যন্ত বিহারের নওয়াদা ও গয়া সংসদীয় নির্বাচনী এলাকার প্রতিনিধিত্ব করেন। তিনি প্রথম ও চতুর্থ লোকসভার সদস্য ছিলেন।
দাশ ১৯৪২ সালে ভারত ছাড়ো আন্দোলনে সক্রিয়ভাবে অংশগ্রহণ করেছিলেন এবং কারাভোগও করেছিলেন। 
তিনি তফসিলি বর্ণ ও সমাজের পিছিয়ে পড়া অংশের উত্থানের জন্য নিরলসভাবে কাজ করেছেন এবং ১৯৫০ থেকে ১৯৫২ সাল পর্যন্ত অস্থায়ী সংসদ সদস্য ছিলেন।
কামেশ্বর চৌপাল

কামেশ্বর চৌপাল বিহার আইন পরিষদের সদস্য। ২০০২ সালে তিনি বিহার কাউন্সিলে নির্বাচিত হয়েছিলেন। 
তিনি ২০১৪ সালের লোকসভা নির্বাচনে বিহারের সুপল থেকে ভারতীয় জনতা পার্টির টিকিটে প্রতিদ্বন্দ্বিতা করেছিলেন।
জগদীশ চৌধুরী

জগদীশ চৌধুরী (জন্ম: ১৯৪৪ বা ১৯৪২; মৃত্যু: ২১ জুলাই ২০১৪) একজন ভারতীয় রাজনীতিবিদ, বিহার বিধানসভার সদস্য ছিলেন।
তিনি দ্বারভাঙ্গা পল্লী নির্বাচনী এলাকা থেকে বিহার বিধানসভা সদস্য হিসাবে তিনবার দায়িত্ব পালন করেছিলেন। তিনি ১৯৭৭ এবং ১৯৮০ সালে জনতা পার্টির সদস্য হিসাবে আর ১৯৯০ সালে জনতা দলের সদস্য হিসাবে নির্বাচিত হয়েছিলেন। 
চৌধুরী বিবাহিত ছিলেন এবং তাঁর পাঁচ সন্তান ছিল।
রামগুলাম চৌধুরী

রামগুলাম চৌধুরী, (১৯০২ - ১৯৬৯) একজন ভারতীয় রাজনীতিবিদ ছিলেন। তিনি বিহার রাজ্যে জন্মগ্রহণ করেছিলেন, কংগ্রেস পার্টির সদস্য হিসাবে ভারতের স্বাধীনতার আন্দোলনে অংশ নিয়েছিলেন এবং মহাত্মা গান্ধী কর্তৃক প্রশংসিত হয়েছিলেন। তিনি স্বাধীনতা সংগ্রামে অংশ নেওয়ার জন্য বিভিন্ন সময় কারাগারে গিয়েছেন। অল ইন্ডিয়া ডিপ্রেসড ক্লাস লিগের ভাইস প্রেসিডেন্ট, তিনি ঐতিহাসিক সিমলা সম্মেলনে অংশ নিয়েছিলেন এবং হতাশাগ্রস্ত শ্রেণির জন্য তৃতীয় রাষ্ট্র গঠনের ধারণা প্রত্যাখ্যান করেছিলেন। এটি দেশকে দুটির পরিবর্তে তিন ভাগে বিভক্ত হওয়া রোধ করেছিল। ১৯৫৭ সালে তিনি বিহারের আইনসভায় নির্বাচিত হন। তিনি মুজাফফরপুরে মারা যান।
বিনয় বিহারী

বিনয় বিহারী বিহারের একজন রাজনীতিবিদ এবং চলচ্চিত্র পরিচালক। তিনি লরিয়া বিধানসভা কেন্দ্র থেকে ২০১০ এবং ২০১৫ সালে বিহার বিধানসভা নির্বাচনে জিতেছিলেন। তিনি আরজেডির রণকৌশল প্রতাপ সিংহকে পরাজিত করেছিলেন, যিনি ৩৯৭৭৮ ভোট পেয়েছিলেন। বিনয় বিহারী ওই নির্বাচনে ৫৭,৩৫১ ভোট পেয়েছিলেন। 
১ মার্চ ২০১৭-এ, বিহারি অন্তর্বাস পড়ে এক মাসের দীর্ঘ প্রতিবাদ শেষ করেছিলেন যাতে তিনি সরকারের কাছে নির্বাচনী এলাকায় ৪৪ কিমি একটি রাস্তা নির্মাণের আহ্বান জানিয়েছিলেন। 
২০২০ সালের বিহার নির্বাচনে বিহারি লৌরিয়া আসন থেকে বিজেপির দলের সদস্য হয়ে প্রতিদ্বন্দ্বিতা করেছিলেন এবং খুব কম ব্যবধানে আরজেডির শীর্ষস্থানীয় প্রচারককে পরাজিত করেছিলেন।
বীণা ভারতী

বীণা ভারতী বিহারের একজন ভারতীয় রাজনীতিবিদ এবং বিহার বিধানসভার সদস্য। ভারতী ২০২০ বিহার বিধানসভা নির্বাচনে জেডি (ইউ) এর টিকিটে ত্রিবেণীগঞ্জ বিধানসভা কেন্দ্র থেকে জিতেছিলেন।
আচার্য বিশ্বনাথ বৈঠা

আচার্য বিশ্বনাথ বৈঠা একজন ভারতীয় রাজনীতিবিদ এবং ভারতীয় জনতা পার্টির সদস্য। বৌঠা গোপালগঞ্জ জেলার ভোর আসন থেকে বিহার বিধানসভার সদস্য হয়েছিলেন।
বলিভিয়ার ইতিহাস

টিওয়ানাকু সাম্রাজ্য এর পতনের পরে আইমারা তিতিকাকা হ্রদ জয় লাভ করে নেয় ইনকা সাম্রাজ্য। স্প্যানিশ বিজয় এর আগে কোয়াল্লাসুইয়া এর আন্দিজ প্রদেশটি ইনকা সাম্রাজ্যের একটি অংশ ছিল। সে সময় উত্তর ও পূর্ব দিকের নিম্নভূমিগুলিতে নানা স্বাধীন যাযাবর উপজাতি বাস করত। ষোড়শ শতাব্দীতে এই অঞ্চলটির নিয়ন্ত্রণ নিয়েছিল স্পেনীয়রা। স্পেনীয় উপনিবেশিক শাসনের বেশিরভাগ সময়ে বলিভিয়া "উচ্চ পেরু" নামে পরিচিত ছিল এবং তা রয়েল অডিয়েন্সিয়া অফ চারকাস দ্বারা পরিচালিত হত। ১৮০৯ সালে প্রথম স্বাধীনতার আহ্বানের পরে বলিভিয়ান প্রজাতন্ত্র প্রতিষ্ঠার আগে ১৬ বছর ধরে যুদ্ধ শুরু হয়েছিল এবং ১৮২৫ সালের ৬ আগস্ট মুক্তির জন্য নামকরণ করা হয়েছিল সিমেন বলিভার। এরপর থেকে বলিভিয়াকে নিয়মিত রাজনৈতিক ও অর্থনৈতিক অস্থিতিশীলতা সহ্য করতে হয়েছে। তার প্রতিবেশীদের কাছে বিভিন্ন প্রদেশে হারাতে হয়েছে যেমন আক্রে, গ্রান চকো এর কিছু অংশ এবং এর প্রশান্ত মহাসাগরীয় উপকূল ভাগের অংশগুলি। এর পরিণতিতে দেশটি স্থলবেষ্টিত হয়ে পড়েছে।
বলিভিয়ার ইতিহাসে দুর্দান্ত সামাজিক ও অর্থনৈতিক অগ্রগতির কারণে মার্শাল অ্যান্ড্রেস ডি সান্তা ক্রুজ এর রাষ্ট্রপতি থাকাকালীন সময়কে সে দেশের সবচেয়ে সফল সময় বলে চিহ্নিত করা হয়। সান্তা ক্রুজ পেরুর অভ্যন্তরীণ রাজনৈতিক সমস্যার সাথে জড়িত হয়ে পেরু এবং বলিভিয়াকে একটি কনফেডারেশন পেরু-বলিভিয়ান কনফেডারেশন -এ একীকরণ করতে সফল হয়েছিলেন। সান্তা ক্রুজ যখন প্রকাশ্যভাবে ইনকা সাম্রাজ্যকে তাঁর রাজ্যের একজন পূর্বসূরি হিসাবে ঘোষণা করেন তখন তার ফলে সেই পদক্ষেপটি আঞ্চলিক শক্তি ভারসাম্যের জন্য এবং প্রাক্তন ইনকা ভূখণ্ডের দেশগুলির প্রতি একটি হুমকি হিসাবে বিবেচিত হয়। কনফেডারেশনের যুদ্ধ ছড়িয়ে পড়ে এবং প্রায় সমস্ত প্রতিবেশীর বিরুদ্ধে বিভিন্ন যুদ্ধ তাঁর শাসনকালে সংঘটিত হয়। শত্রুদের বিরুদ্ধে তিনি এক নম্বর রাজোচিত বিজয় হাসিল করেছিলেন। যুক্তিযুক্তভাবে পাউকারপাটার ক্ষেত্রে মোড় ঘুরে যায়। সেখানে চিলি এবং পেরু বিদ্রোহী সেনাবাহিনীকে সান্তা ক্রুজের নেতৃত্বে কনফেডারেসিয়ন পেরু-বলিভিয়ানা সেনা "পাউকারপাটা চুক্তি" নামে পরিচিত শান্তি চুক্তিতে স্বাক্ষর করতে বাধ্য করেন। এই চুক্তির মধ্যে তাদের নিঃশর্ত আত্মসমর্পণ অন্তর্ভুক্ত ছিল। তবে পরে এই চুক্তিটি চিলির পার্লামেন্ট বাতিল করে দেয়। বিদ্রোহী পেরু এবং চিলি সেনাবাহিনী সান্তা ক্রুজের বিরুদ্ধে ইয়ুংগাই যুদ্ধ এ কনফেডারেশনকে পরাজিত করে একটি নতুন যুদ্ধ শুরু করে। এটি ছিল বলিভিয়ার ইতিহাসের একটি নয়া মোড়। এর পরে প্রায় ৪০ বছর ধরে অভ্যুত্থান এবং স্বল্প-কালীন সংবিধান বলিভিয়ার রাজনীতিতে আধিপত্য বিস্তার করেছিল।
এক ভয়াবহ অর্থনৈতিক ও রাজনৈতিক সঙ্কটের মধ্য দিয়ে বলিভিয়ার সামরিক দুর্বলতা প্রশান্ত মহাসাগরীয় যুদ্ধের সময় প্রকট হয় (১৮৭৯-৮৩)। এই যুদ্ধে চিলির কাছে তারা তাদের প্রশান্ত মহাসাগরীয় অঞ্চল এবং সংলগ্ন নাইট্রেট সমৃদ্ধ ক্ষেত্রগুলি হারায়। বিশ্বের বাজারে রৌপ্যের মূল্য বৃদ্ধির ফলে ১৮০০ এর দশকের শেষদিকে বলিভিয়া আপেক্ষিক সমৃদ্ধি এবং রাজনৈতিক স্থিতিশীলতার একটি পরিমাপ পাওয়া যায়।
বিশ শতকের গোড়ার দিকে প্রায় ১৯০৭ সালে দেশের সবচেয়ে গুরুত্বপূর্ণ সম্পদের উৎস হিসাবে রৌপ্যকে প্রতিস্থাপন করে টিন। লিবারাল সরকারসমূহের উত্তরাধিকারগণ শতাব্দীর প্রথম তৃতীয়ার্ধে প্রয়োগ করে লেসে-ফেয়ার নীতি।
"Much of the material in this article comes from the CIA World Factbook 2000 and the 2003 U.S. Department of State website."
আত্তিয়া এনায়েতুল্লাহ

আত্তিয়া এনায়েতুল্লাহ একজন পাকিস্তানি রাজনীতিবিদ ও নারী সাংসদ। তিনি ১৯৮৫ থেকে ২০১৩ সাল পর্যন্ত পাকিস্তান জাতীয় পরিষদের সদস্য ছিলেন।
তিনি বোস্টন বিশ্ববিদ্যালয় থেকে সমাজতত্ত্ব বিষয়ে স্নাতকোত্তর ডিগ্রি অর্জন করেন এবং পাঞ্জাব বিশ্ববিদ্যালয়ে পিএইচডি করেছিলেন।
এনায়েতুল্লাহ ১৯৮০ এর দশকের গোড়ার দিকে পাকিস্তানের রাষ্ট্রপতি মুহাম্মদ জিয়া-উল-হকের জনকল্যাণ বিষয়ক উপদেষ্টার দায়িত্ব পালন করেছিলেন।
তিনি ১৯৮৫ সালে পাকিস্তানের সাধারণ নির্বাচনে পাঞ্জাব থেকে
নারীদের জন্য সংরক্ষিত আসনে পাকিস্তানের জাতীয় পরিষদের সদস্য নির্বাচিত হয়েছিলেন এবং প্রধানমন্ত্রী মুহাম্মদ খান জুনেঞ্জোর ফেডারেল ক্যাবিনেটে জনকল্যাণ প্রতিমন্ত্রী হিসাবে দায়িত্ব পালন করেছিলেন।
১৯৮৮ সালে পাকিস্তানের সাধারণ নির্বাচনে পাঞ্জাব থেকে নারীদের জন্য সংরক্ষিত আসনে তিনি আবার পাকিস্তানের জাতীয় পরিষদের সদস্য নির্বাচিত হন।
আয়লা মালিক

আয়লা মালিক (Urdu:) একজন পাকিস্তানি রাজনীতিবিদ ও সাংবাদিক, যিনি ২০০২-২০০৭ পর্যন্ত পাকিস্তান জাতীয় পরিষদের সদস্য ছিলেন। তিনি পাকিস্তান তেহরিক-ই-ইনসাফের কেন্দ্রীয় কমিটির সদস্য এবং মিয়ানওয়ালিতে ইমরান খানের প্রচারে প্রচারকের দায়িত্ব পালন করেছেন।
আয়লা একটি রাজনৈতিক পরিবারে জন্মগ্রহণ করেছেন। আয়লা কালাবাগের মালিক আমির মোহাম্মদ খানের নাতনি, যিনি পশ্চিম পাকিস্তানের গভর্নর ছিলেন। তিনি রাজনীতিবিদ সুমাইরা মালিকের বোন। তিনি পাকিস্তানের প্রাক্তন প্রেসিডেন্ট সরদার ফারুক আহমেদ খান লেগারির ভাইঝি।
তিনি ১৯৯৯ সালে ফারুক লেগারির নেতৃত্বাধীন মিল্লাত পার্টির সদস্য হয়ে রাজনীতিতে যোগ দিয়েছিলেন। তিনি মিল্লাত পার্টির ডেপুটি সেক্রেটারি জেনারেল হিসাবে দায়িত্ব পালন করেছেন এবং ২০০২ থেকে ২০০৭ সাল পর্যন্ত জাতীয় জোটের (পাকিস্তান) প্ল্যাটফর্ম থেকে জাতীয় পরিষদের সদস্য ছিলেন। আয়লা মালিক ২০১১ সালে পিটিআইতে যোগ দিয়েছিলেন এবং যেহেতু পাকিস্তান তেহরিক-ই-ইনসাফের কেন্দ্রীয় সদস্য, তিনি জাতীয় পরিষদের একটি সংরক্ষিত আসনের জন্য দলের অগ্রাধিকার তালিকায় ছিলেন তবে দলটি তাকে মনোনয়নের জন্য পর্যাপ্ত আসন জিততে পারেনি।
বেলুম হাসনাইন

বেলুম হাসনাইন () একজন পাকিস্তানি রাজনীতিবিদ ও নারী সাংসদ। তিনি ২০০২ থেকে ২০১৮ পর্যন্ত পাকিস্তান জাতীয় পরিষদের সদস্য ছিলেন।
২০০২ সালের পাকিস্তানের সাধারণ নির্বাচনে নারীদের জন্য সংরক্ষিত আসনে তিনি পাঞ্জাব থেকে পাকিস্তান পিপলস পার্টির প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন।
২০০৮ সালের পাকিস্তানের সাধারণ নির্বাচনে নারীদের জন্য সংরক্ষিত একটি আসনে তিনি পাকিস্তান পিপলস পার্টির প্রার্থী হিসাবে পাঞ্জাব থেকে পাকিস্তানের জাতীয় পরিষদের সদস্য পুনর্নির্বাচিত হন।
২০১৩ সালের পাকিস্তানের সাধারণ নির্বাচনে পাঞ্জাব থেকে নারীদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসাবে তিনি পাকিস্তানের জাতীয় পরিষদের সদস্য আবারও পুনর্নির্বাচিত হন।
বিবি ফৌজিয়া

বিবি ফৌজিয়া () একজন পাকিস্তানি রাজনীতিবিদ ও সংসদ সদস্য। তিনি ২০১৩-২০১৮ পর্যন্ত পাকিস্তানের খাইবার পাকতুনখোয়া প্রাদেশিক পরিষদের সদস্য ছিলেন।
তিনি পাকিস্তানের চিত্রাল জেলায় জন্মগ্রহণ করেন। তিনি নৃতত্ত্ব বিষয়ে স্নাতকোত্তর ডিগ্রি অর্জন করেন।
বিবি ফৌজিয়া ২০১৩ সালে খাইবার পাকতুনখোয়া প্রাদেশিক পরিষদের নির্বাচনে নারীদের জন্য সংরক্ষিত আসনে পাকিস্তান তেহরিক ই ইনসাফের প্রার্থী হিসেবে নারী সংরক্ষিত আসন ১০ থেকে প্রাদেশিক পরিষদের সদস্য নির্বাচিত হন।
পোন্তা দেলগাদা

পোন্তা দেলগাদা (,; ) পর্তুগাল-এর আজোরেস স্বায়ত্তশাসিত অঞ্চলের বৃহত্তম স্থানীয় প্রশাসনিক এলাকা এবং অর্থনৈতিক রাজধানী। শহরটি সাও মিগুয়েল দ্বীপের অন্তর্ভুক্ত। ২০১১ সালে পোন্তা দেলগাদার জনসংখ্যা ছিল ৬৮,৮০৯। এর আয়তন ২৩২.৯৯ বর্গকিলোমিটার। সাও পেদ্রো, সাও সেবাস্তিয়াও এবং সাও হোসে এই ঐতিহাসিক শহরের প্রধান তিনটি প্যারিশ। ১৯৭৬ সালে সংবিধান সংশোধনের ফলে পোন্তা দেলগাদা প্রশাসনিক রাজধানী হয়। কিন্তু বিচারবিভাগীয় কার্যক্রম আংগ্রা দ্য এরোইসিমো ও সংসদীয় কার্যক্রম উর্তায় পরিচালিত হয়।
বিখ্যাত পর্তুগিজ লেখক ফাদার গাসপার ফ্রুচোয়োসো পোন্তা দেলগাদা নামের উৎপত্তি সম্বন্ধে লিখেছেন:
১৪৫০ সালের দিকে পেরো দি তেইভে একটি ক্ষুদ্র মৎস্যজীবী গ্রাম প্রতিষ্ঠা করেন। পরবর্তীতে এটি সান্তা ক্লারা নগরাঞ্চলে পরিণত হয়।
১৪৪৪ সালের দিকেই সাও মিগুয়েল দ্বীপে জনবসতি প্রতিষ্ঠা শুরু হয়। এটি একটি বিশাল এলাকা ছিল। এর চারপাশে বসতিগুলো ছিল বিক্ষিপ্ত ধরনের। এই বসতিগুলোর মধ্যে ব্যতিক্রম ছিল মধ্য-দক্ষিণ উপকূলের ভিলা ফ্রাঙ্কা দো ক্যাম্পো এবং পোন্তা দেলগাদা। ভিলা ফ্রাঙ্কা আর্থ-সামাজিক কার্যক্রমের কেন্দ্র ছিল। এমনকি স্থানীয় সরকারও ভিলা ফ্রাঙ্কায় কার্যক্রম পরিচালনা করত। স্থানীয় সরকার পোন্তা দেলগাদার অভিজাতদের তেমন গুরুত্ব দিত না। এর ফলে সংঘাতময় পরিস্থিতির উদ্ভব হয়। অগত্যা পোন্তা দেলগাদার অভিজাতরা লিসবনে একটি প্রতিনিধিদল প্রেরণ করেন। আবরান্তেস-এ রাজা মানুয়েল ১৫০৭ সালের ২৯ মে রাজকীয় ফরমান জারি করেন। এর ফলে পোন্তা দেলগাদা গ্রামের পর্যায়ে উন্নীত হয়।
১৫২২ সালে ভূমিকম্প ও ভূমিধসের ফলে প্রাদেশিক রাজধানী ধ্বংস হয়ে যায়। তখন পোন্তা দেলগাদাই ছিল একমাত্র এলাকা, যেখানে আজোরীয় আমলাতন্ত্র নিজের অস্তিত্ব টিকিয়ে রাখতে পারত। দ্রুতই পোন্তা দেলগাদার অবস্থার উন্নতি সাধিত হয়। রাজা তৃতীয় ডি হোয়াও-এর শাসনামলে ১৫৪৬ সালের ২ এপ্রিল পোন্তা দেলগাদা নগরীর পর্যায়ে উন্নীত হয়।
১৫৮০ সালে পর্তুগালের সিংহাসনের উত্তরাধিকার নিয়ে সংকট উপস্থিত হলে যুদ্ধ সংঘটিত হয়। ১৫৮২ সালের ২৬ জুলাই পোন্তা দেলগাদায় একটি উল্লেখযোগ্য লড়াই হয়, যার নাম পোন্তা দেলগাদার যুদ্ধ।
ঊনবিংশ শতকে যুক্তরাজ্যে সাইট্রাস রপ্তানি এবং ঐতিহাসিক কেন্দ্রে বিদেশি, বিশেষত ইহুদি ব্যবসায়ীদের অর্থনৈতিক কর্মকাণ্ড ব্যাপক প্রসার লাভ করে।
বিনয়কুমার সরকার

বিনয় কুমার সরকার () ( ২৬ ডিসেম্বর,১৮৮৭ – ২৪ নভেম্বর, ১৯৪৯) ছিলেন একজন  ভারতীয় সমাজ বিজ্ঞানী, অর্থনীতির অধ্যাপক এবং জাতীয়তাবাদী ব্যক্তিত্ব। কলকাতায় বেঙ্গলী ইনস্টিটিউট অফ সোসিওলজী, বেঙ্গলী এশিয়া অ্যাকাডেমি, বেঙ্গলী দান্তে সোসাইটি, বেঙ্গলী ইনস্টিটিউট অফ আমেরিকান কালচার সহ বহু শিক্ষা প্রতিষ্ঠানের প্রতিষ্ঠাতা।
বিনয় কুমার সরকারের জন্ম ব্রিটিশ ভারতের অধুনা পশ্চিমবঙ্গের মালদহে। তবে তার পৈতৃক নিবাস ছিল বাংলাদেশের ঢাকা বিক্রমপুরের সেনাপতিতে। ১৯০১ খ্রিস্টাব্দে মালদহ জেলা স্কুল থেকে তের বৎসর বয়সে  প্রথম শ্রেণীতে প্রথম হয়ে এন্ট্রান্স পাশ করেন।
  ১৯০৫ খ্রিস্টাব্দে কলকাতার প্রেসিডেন্সি কলেজ থেকে আঠারো বৎসর বয়সে ঈশান স্কলারশিপ সহ  ইংরাজী ও ইতিহাস দুটি বিষয়ে স্নাতক হন। ১৯০৬ খ্রিস্টাব্দে কলকাতা বিশ্ববিদ্যালয় হতে এম.এ পাশ করেন। বিনয় সরকার ইংরাজী ও বাংলা ছাড়া আরো ছয়টি ভাষা জানতেন। ১৯০২ খ্রিস্টাব্দে ছাত্রাবস্থায় তিনি 'ডন সোসাইটি' তে যোগদান করেন।  বিদেশে শিক্ষার জন্য সরকারি বৃত্তি ও ডেপুটির চাকরি পেয়েও তা প্রত্যাখ্যান করে স্বদেশী আন্দোলনে যোগদান করেন।
১৯০৭ - ১১ খ্রিস্টাব্দে বঙ্গীয় জাতীয় শিক্ষা পরিষদে অধ্যাপনাকালে মালদহে অনেকগুলি বিদ্যালয় স্থাপন করেন এবং জাতীয় শিক্ষা বিষয়ক বহু গ্রন্থ রচনা করেন।  ইউরোপীয় প্রখ্যাত লেখকদের  কয়েকটি গ্রন্থে র অনুবাদও করেছেন। ১৯০৯ খ্রিস্টাব্দে এলাহাবাদ পাণিনি কার্যালয়ের গবেষক ছিলেন। ১৯১৪ খ্রিস্টাব্দ থেকে ১৯২৫ খ্রিস্টাব্দে তিনি বিশ্ব-পর্যটন করেন এবং বিদেশের বহু বিশ্ববিদ্যালয়ে অধ্যাপনা করেন। ১৯২৬ খ্রিস্টাব্দ হতে ১৯৪৯ খ্রিস্টাব্দ পর্যন্ত কলকাতা বিশ্ববিদ্যালয়ের অর্থনীতি বিভাগের অধ্যাপক ছিলেন। তিনি জাতীয় সমাজতন্ত্র তথা নাৎসিবাদের  সমর্থক ছিলেন। তার দৃষ্টিতে এটি হল জনহিতৈষী একনায়কতন্ত্র এবং ভারতের জন্য উপযুক্ত। ১৯৪৭ খ্রিস্টাব্দে তিনি বিভাগীয় প্রধান হন। তিনি ধনবিজ্ঞান পরিষদের প্রতিষ্ঠাতা ও 'আর্থিক উন্নতি' মাসিক পত্রিকার সম্পাদক ছিলেন। বিদেশে ভারতের স্বাধীনতা সংগ্রামী বিপ্লবীদের নানাভাবে সাহায্য করতেন। তার অনুজ ধীরেন সরকার প্রবাসী বিপ্লবীদের অন্যতম ছিলেন। তা ছাড়া তার উদ্যোগে বহু ছাত্র বিদেশে উচ্চশিক্ষা লাভের অনেক সুযোগ পেয়েছে।
স্বাধীন ভারতের বাণী প্রচারের জন্য মার্কিন যুক্তরাষ্ট্র সফরকালে তিনি ওয়াশিংটন ডি.সি.'তে ১৯৪৯ খ্রিস্টাব্দের ২৪ শে নভেম্বর প্রয়াত হন।
বিনয় সরকার নিজের মাতৃভাষা বাংলাসহ ইংরাজী, জার্মান, ফরাসি, ইতালি -  পাঁচটি ভাষায় লেখালেখি করতেন।
মোহাম্মদ আলম (আলোকচিত্র সাংবাদিক)

মোহাম্মদ আলম একজন বাংলাদেশী আলোকচিত্র সাংবাদিক ছিলেন। তিনি বাংলাদেশের স্বাধীনতা যুদ্ধে অংশগ্রহণকারী মুক্তিযোদ্ধা এবং মুজিবনগর সরকারের প্রথম আনুষ্ঠানিক আলোকচিত্রশিল্পী ছিলেন। আলোকচিত্র সাংবাদিকতায় অবদানের জন্য বাংলাদেশ সরকার তাকে ২০১০ সালে একুশে পদকে ভূষিত করে।
১৯৬৮ সালে আলম "দৈনিক আজাদে" যোগ দেন। ১৯৭১ সালে, বাংলাদেশের মুক্তিযুদ্ধের সময় তিনি মুজিবনগর সরকারে যোগ দিয়েছিলেন। বাংলাদেশ স্বাধীন হওয়ার পরে বাংলাদেশ সরকারের প্রেস তথ্য বিভাগে যোগ দেন। তিনি বাংলাদেশের প্রধানমন্ত্রী শেখ মুজিবুর রহমানের দাপ্তরিক ফটোগ্রাফার নিযুক্ত হন। ১৯৭৫ সালে তিনি সরকারী চাকরি থেকে পদত্যাগ করেন এবং দৈনিক সংবাদে যোগ দেন। ১৯৮৩ সালে, তিনি দৈনিক ইত্তেফাকে যোগ দেন।
মোহাম্মদ আলম বাংলাদেশের ঢাকায় ২০০৮ সালের ১১ জানুয়ারি মৃত্যুবরণ করেন। তার দাফনের সময় বাংলাদেশ পুলিশ গার্ড অফ অনার প্রদান করে।
২০১০ সালে, সাংবাদিকতায় তাঁর অবদানের জন্য তাঁকে একুশে পদক প্রদান করা হয়।
ডলোমাইটস

ডলোমাইটস ( ; লাদিন: "Dolomites"; ; ) হলো উত্তরপূর্ব ইতালিতে অবস্থিত একটি পর্বতশ্রেণী। এই পর্বতগুলো "দক্ষিণ লাইমস্টোন আল্পস" এর অংশ এবং পশ্চিমে আদিজে নদী থেকে শুরু করে পূর্বে পিয়াভে উপত্যকা (Pieve di Cadore) পর্যন্ত বিস্তৃত। এর উত্তর দিকে অবস্থিত পুস্টার উপত্যকা এবং দক্ষিণ দিকে অবস্থিত সুগানা উপত্যকার মাধ্যমে এর উত্তর ও দক্ষিণ প্রান্তের সীমানা নির্ধারিত হয়েছে। ডলোমাইটস পর্বতশ্রেণী ভেনেতো, ত্রেনতিনো আল্তো আদিজে এবং ফ্রিউলি ভেনেজিয়া জুলিয়া প্রশাসনিক অঞ্চলের মধ্যে অবস্থিত।
ক্ষ্যাপার গান

ক্ষ্যাপার গান বাংলা স্বাধীন রক সঙ্গীত দল মহীনের ঘোড়াগুলির সপ্তম এবং চতুর্থ সম্পাদিত অ্যালবাম। ১৯৯৯ সালে আশা অডিও কর্তৃক এটি ভারতে মুক্তি পায়।
অ্যালবামে সংকলিত "তাই জনাই গানে (ভালোবাসি তোমায়)" গানটি জিম ক্রসের "আই'ল হ্যাব টু সে আই লাভ ইউ ইন অ্যা সং" গানের কথা ও সুরের উপর ভিত্তি করে রচিত। এছাড়াও গানটি তাদের ১৯৭৮ সালের "অজানা উড়ন্ত বস্তু বা অ-উ-ব" শিরোনামে দ্বিতীয় স্টুডিও অ্যালবামের "সুধিজন শোন" গানের পুনঃনির্মাণ। অন্যদিকে "বাঙ্গালি করেছে ভগবান" গানটি প্রচলিত সাঁওতালি গান "সান্তাল করেছে ভগবান" গানের বঙ্গরূপ।
গকেবেরহা

গকেবেরহা (; ), পূর্বে নামকরণ করা হয়েছে পোর্ট এলিজাবেথ দক্ষিণ আফ্রিকার পূর্ব কেপ প্রদেশের প্রধান সমুদ্রতীরবর্তী ও সবচেয়ে জনবহুল শহর। এর নাম বন্ধুত্বপূর্ণ বা বায়ুপূর্ণ শহর। গকেবেরহা নেলসন ম্যান্ডেলা বে মেট্রোপলিটন এলাকার সদর দপ্তর। এটি পূর্ব কেপের সবচেয়ে জনবহুল ও দক্ষিণ আফ্রিকার ষষ্ঠ বৃহত্তম শহর। গকেবেরহা পূর্ব কেপ প্রদেশের সাংস্কৃতিক ও অর্থনৈতিক কার্যক্রমের কেন্দ্র । শহরটি মনোরম আবহাওয়ার জন্য বিশ্বের প্রধান পাঁচটি শহরের একটি হিসাবে স্বীকৃতি পেয়েছে। এর শহরের উপকূলীয় রেখায় অনেকগুলো সৈকত রয়েছে। ম্যালেরিয়ামুক্ত বিগ ফাইভ গেম সংরক্ষণাগারের নিকটে অবস্থিত একমাত্র শহর। 
পোর্ট এলিজাবেথের অর্থনীতি গাড়িশিল্পের সাথেও সম্পর্কিত। দক্ষিণ আফ্রিকা ও সাবসাহারান আফ্রিকার বিনিয়োগের জন্য এটি এক আকর্ষণীয় গন্তব্য। গত এক দশকে এখানে ১৯.৮ বিলিয়ন ডলার বিনিয়োগ করা হয়েছে। ফরচুন ৫০০ প্রতিষ্ঠানগুলোর অনেকটিই পোর্ট এলিজাবেথে কার্যক্রম পরিচালনা করে। শার্ক রক পিয়ের, নেলসন ম্যান্ডেলা বে স্টেডিয়াম ও ডোনকিন সংরক্ষণাগার শহরের অন্যতম গুরুত্বপূর্ণ স্থাপনা।
অবকাশযাপন করতে আন্তর্জাতিক ও অভ্যন্তরীণ পর্যটকরা বিপুল সংখ্যায় পোর্ট এলিজাবেথে আগমন করেন।
দক্ষিণ আফ্রিকার দক্ষিণ পূর্ব উপকূলে, ভারতীয় মহাসাগর সংলগ্ন এলাকায় আলগোয়া উপসাগরের পশ্চিমাংশে ও কেপ টাউন শহরের ৭৭০ কিলোমিটার পূর্বে গকেবেরহার অবস্থান। নেলসন বে মেট্রোপলিটন এলাকার ২৫১ কিলোমিটার অংশ পোর্ট এলিজাবেথের অন্তর্ভুক্ত। এটি দক্ষিণ আফ্রিকার দ্বিতীয় প্রাচীনতম শহর। ১৮২০ সালে কেপ উপনিবেশ সরকার শহরটি প্রতিষ্ঠা করে। সেসময় ৪,০০০ ব্রিটিশ উপনিবেশবাদী আলোগা উপসাগরীয় এলাকায় অবস্থান করেন।
এখানে ২০১০ সালের বিশ্বকাপ ফুটবলের ম্যাচও খেলা হয়েছিল।
২০২১ সালের ফেব্রুয়ারি থেকে, দক্ষিণ আফ্রিকা সরকার পোর্ট এলিজাবেথ শহরকে মনোনীত করার জন্য দক্ষিণ আফ্রিকা সরকার কর্তৃক আনুষ্ঠানিকভাবে ওয়ালমার শহরতলির জোসা নাম থেকে গকেবেরহা নামটি প্রথাগত করে দিয়েছে
পোর্ট এলিজাবেথের অদূরেই অ্যালবানি, উইলসন ও হাউয়িসন পুর্টে কতগুলো গুহা রয়েছে। বিশেষত আধুনিক মানুষদের আচরণ অনুধাবনের জন্য হাউয়িসন পুর্ট প্রত্নতাত্ত্বিকদের কাছে উৎকৃষ্ট জায়গা বিবেচিত হয়। এখানে ৬২,০০০-৬৫,০০০ বছর পূর্বের তীরন্দাজি ও খোলকের অলঙ্কারের নিদর্শন পাওয়া গেছে।
১৮২০ সালে বর্ধিষ্ণু আলগোয়া বে সমুদ্রবন্দরের নাম রাখা হয় পোর্ট এলিজাবেথ। কেপ উপনিবেশের ভারপ্রাপ্ত গভর্নর রুফ্যান শ' ডানকিনের প্রয়াত সহধর্মিণী এলিজাবেথ ফ্রান্সেস মারখামের নামে শহরের এই নামকরণ করা হয়েছে। ২০১৯ সালে পূর্ব কেপের ভৌগোলিক নামকরণ কমিটি শহরের নাম পাল্টে কেবারহা রাখে। ঝোসা ভাষায় কেবারহা শব্দের অর্থ বাকেনস নদী, যেটি শহরের মধ্য দিয়ে প্রবাহিত হয়। 
বার্থোলোমিউ ডিয়াজ পোর্ট এলিজাবেথে আগমনকারী প্রথম বিদেশি। পর্তুগিজ এই অভিযাত্রী ১৪৮৮ সালে সেন্ট ক্রয় দ্বীপে আগমন করেন।
সাজিলা লেঘারি

সাজিলা লেঘারি একজন পাকিস্তানি রাজনীতিবিদ ও নারী চিকিৎসক। তিনি ২০০৬, ২০০৮, ও ২০১৩ সালের নির্বাচনে পাকিস্তানের সিন্ধু প্রাদেশিক পরিষদের সদস্য নির্বাচিত হন।
তিনি ১৯৬৪ সালের ২৯ মার্চ দাদুতে জন্মগ্রহণ করেছিলেন। তিনি লিয়াকত মেডিকেল ও হেলথ সায়েন্সেস বিশ্ববিদ্যালয় থেকে ব্যাচেলর অব মেডিসিন এবং ব্যাচেলর অব সার্জারি ডিগ্রি অর্জন করেছেন।<ref name="pas/2008"></ref>
তিনি ২০০৬ সালের সেপ্টেম্বরে নির্বাচনী এলাকা পিএস-৭৫ (দাদু-৫) থেকে পাকিস্তান মুসলিম লীগের (কিউ) (পিএমএল-কিউ) প্রার্থী হিসাবে সিন্ধুর প্রাদেশিক পরিষদের সদস্য নির্বাচিত হয়েছিলেন।
২০০৮ সালের পাকিস্তানের সাধারণ নির্বাচনে মহিলাদের জন্য সংরক্ষিত আসনে পিএমএল-কিউয়ের প্রার্থী হিসাবে তিনি সিন্ধু প্রাদেশিক পরিষদের সদস্য পুনর্নির্বাচিত হন।
২০১৩ পাকিস্তানের সাধারণ নির্বাচনে মহিলাদের জন্য সংরক্ষিত আসনে তিনি পাকিস্তান পিপলস পার্টির (পিপিপি) প্রার্থী হয়ে সিন্ধু প্রাদেশিক পরিষদের সদস্য আবারও র্নির্বাচিত হন।
আমরা খান

আমরা খান () একজন পাকিস্তানি রাজনীতিবিদ ও সংসদ সদস্য। তিনি ২০১৩-২০১৮ পর্যন্ত পাকিস্তান জাতীয় পরিষদের সদস্য ছিলেন।
তিনি ফলিত মনোবিজ্ঞানে বিষয়ে স্নাতকোত্তর ডিগ্রিধারী ছিলেন এবং ক্লিনিক্যাল সাইকোলজি বিষয়ে স্নাতকোত্তর ডিপ্লোমা করেন।<ref name="thenews/30may2013"></ref>
তিনি ২০১৩ পাকিস্তানের সাধারণ নির্বাচনে পাঞ্জাব থেকে নারীদের জন্য সংরক্ষিত আসনে পাকিস্তান মুসলিম লীগ (এন) এর প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন।
আসমা আরবাব আলমগীর

আসমা আরবাব আলমগীর (; জন্ম ৯ জুলাই ১৯৬৫) একজন পাকিস্তানি রাজনীতিবিদ ও সংসদ সদস্য। তিনি ২০০৮-২০১৩ পর্যন্ত পাকিস্তান জাতীয় পরিষদের সদস্য ছিলেন।
আসমা ১৯৬৫ সালের ৯ জুলাই জন্মগ্রহণ করেন। তিনি আইন ও অর্থনীতিতে স্নাতক ডিগ্রী লাভ করেন। তিনি আরবাব আলমগীর খানের স্ত্রী।
২০০৮ সালের পাকিস্তানের সাধারণ নির্বাচনে, খাইবার পাখতুনখোয়া থেকে নারীদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসাবে আসমা আলমগীর পাকিস্তানের জাতীয় পরিষদের সদস্য নির্বাচিত হয়েছিলেন।<ref name="tribune/24april2013"></ref><ref name="thenews/2feb2010"></ref>
২০১০ সালের ফেব্রুয়ারিতে, খাইবার পাখতুনখোয়া পিপিপির প্রাদেশিক সমন্বয়ক হিসাবে কাজ করার সময় তাকে পাকিস্তান পিপলস পার্টির মহিলা শাখার সভাপতি করা হয়েছিল। ২০১০ সালের এপ্রিলে তিনি ফেডারেল সরকারের প্রদেশ ও সীমান্ত অঞ্চল মন্ত্রণালয়ের উপদেষ্টা হিসাবে নিযুক্ত হয়েছিলেন।<ref name="nation/10april2010"></ref>
আসিয়া নাজ তানোলি

আসিয়া নাজ তানোলি () একজন পাকিস্তানি রাজনীতিবিদ ও নারী সাংসদ। তিনি ২০১৩-২০১৮ পর্যন্ত পাকিস্তানের জাতীয় পরিষদের সদস্য ছিলেন।
তিনি ২০১৩ সালে পাকিস্তানের সাধারণ নির্বাচনে, পাঞ্জাব থেকে নারীদের জন্য সংরক্ষিত আসনে পাকিস্তান মুসলিম লীগ (এন)-এর প্রার্থী হিসাবে পাকিস্তানের জাতীয় পরিষদের সদস্য নির্বাচিত হয়েছিলেন।
হোলিডেট

হোলিডেট (ইংরেজি:Holidate) ২০২০ সালের একটি আমেরিকান রোমান্টিক হাস্যরসাত্মক ছুটিকালীন চলচ্চিত্র। এমা রবার্টস, লিউক ব্রাসে, জ্যাক মানলে, জেসিকা ক্যাপশ, এন্ড্রু ব্যাচেলর, ফ্রান্সেস ফিসার, মনিষ দয়াল এবং ক্রিস্টিন শেনোউথ চলচ্চিত্রটিতে মূল ভূমিকায় অভিনয় করেছেন। চলচ্চিত্রটি ২৮ই অক্টোবর, ২০২০ সালে নেটফ্লিক্সে মুক্তি দেওয়া হয়েছে।
স্লোন শিকাগোতে বসবাসকারী একজন যুবতী মহিলা যিনি ছুটির দিনকে ঘৃণা করেন, কেননা ছুটির দিনে তার একা থাকার ব্যাপারটিকে তার পরিবার পছন্দ করে না। এছাড়া সম্প্রতি তার সাথে তার প্রেমিকের ছাড়াছাড়ি হয়ে গেছে, যার জন্য তার মা এলাইন তাকে নতুন কোনো পুরুষের সাথে তাকে সম্পর্কে জড়ানোর চেষ্টা করে যাচ্ছে।
অপরদিকে এভানস্টন, ইলিনয়ে বসবাসকারি জ্যাকসন একজন যুবক অস্ট্রেলিয়ান গলফার, যিনি ছুটির দিনে তার মেয়ে বন্ধুর সাথে তাদের বাড়িতে ছুটি কাটাতে এসেছেন।
মার্চ ২০১৯ সালে এমা রবার্টস এর যুক্ত হওয়ার ঘোষণা আসে এবং এর সাথে জন হোয়াইটসেলকে চলচ্চত্রটির পরিচালনার দায়িত্ব দেওয়া হয়। এরপর ওয়ান্ডারল্যান্ড সাউন্ড এবং ভিশন কোম্পানির পক্ষ থেকে জানানো হয় এমসিজি এবং মেরি ভায়োলা চলচ্চিত্রটি প্রযোজনা করবেন এবং নেটফ্লিক্স এর পরিবেশনের দায়িত্বে থাকবে। মে ২০১৯ সালে লিউক ব্রাসে, জ্যাক মানলে, জেসিকা ক্যাপশ, এন্ড্রু ব্যাচেলর, ফ্রান্সেস ফিসার, মণীষ দয়াল এবং ক্রিস্টিন ছেনোউথ চলচ্চিত্রটির সাথে যুক্ত হোন।
প্রিন্সিপাল ফোটোগ্রাফি চলচ্চিত্রটির কাজ মে ২০১৯ সালে আটলান্টা, জর্জিয়ায় শুরু করে।
ড্যান দ্য অটোমেটর চলচ্চিত্রটির সঙ্গীত রচনা করেছে।
"হোলিডেট" চলচ্চিত্রটি অক্টোবর ২৮, ২০২০ সালে নেটফ্লিক্সে মুক্তি পেয়েছে। প্রথম সপ্তাহে এটি সবথেকে বেশি দেখা চলচ্চিত্র হিসেবে জায়গা পেয়েছিলো। নভেম্বরের চার তারিখে ভ্যারাইটি ম্যাগাজিন প্রকাশ করেছে যে, উক্ত চলচ্চিত্রটি বছরের সবথেকে বেশি দেখা ২৫টি চলচ্চিত্রের মধ্যে জায়গা করে নিয়েছে।
আম্বিকাপুর আলতাফ হোসেন উচ্চ বিদ্যালয়

আম্বিকাপুর আলতাফ হোসেন উচ্চ বিদ্যালয় পশ্চিমবঙ্গের উত্তর ২৪ পরগনা জেলার বনগাঁ ব্লকের অধীনে মামুদপুর এলাকায় অবস্থিত একটি বিদ্যালয়। এটি এলাকার ঐতিহ্যবাহী একটি বিদ্যালয়। বর্তমানে এখানে দ্বাদশ শ্রেণী পর্যন্ত শিক্ষাদান করা হয়।
১৯৬১ সালে বিদ্যালয়টি প্রতিষ্ঠিত হয়। জমি দাতা আলতাফ হোসেনের নামানুসারেই বিদ্যালয়ের নামকরণ হয়।
কমলা মিশ্র মধুকর

মহেশ্বর সিং (পূর্ব চম্পারণ জেলা (বিহার)-এর মুরারপুর গ্রামে জন্ম অজানা) ছিলেন এলজেপি এবং জনতা দল (ইউনাইটেড)-এর নেতা এবং ভারতের বিহার রাজ্যের কেসারিয়ার (লোকসভা কেন্দ্র) থেকে বিধানসভার সদস্য নির্বাচিত হয়েছিলেন। তিনি কেসারিয়া আসন থেকে ৫ম এবং মতিহারি (লোকসভা কেন্দ্র) থেকে সপ্তম এবং দশম লোকসভায় নির্বাচিত হয়েছিলেন।
বিদ্যা সাগর কেশরী

বিদ্যা সাগর কেশরী একজন রাজনীতিবিদ, সমাজকর্মী এবং বিহারের আরারিয়া শহরের ফোর্বসগঞ্জ থেকে আগত একজন শিক্ষাবিদ। কলেজের তিনি ছাত্রনেতা হিসাবে সক্রিয় ছিলেন। পরবর্তীকালে, তিনি আরও বেশি করে সামাজিক কাজে জড়িত হন বিশেষত নিম্ন বর্ণের মানুষদের সামাজিক উন্নয়নে কাজ করেন। তিনি বিভিন্ন বর্ণের মধ্যে সামাজিক সম্প্রীতি তৈরি করার চেষ্টা করে চলেছেন এবং এ লক্ষ্যে তিনি সৌহারদা ভারত নামে একটি এনজিও পরিচালনা করেন, যা আন্তঃজাতি উৎসব, মেলা ও পূজা আয়োজনে সক্রিয়ভাবে জড়িত থাকে। তিনি বিহারের ভারতীয় জনতা পার্টির সদস্য। ২০১৪ সালে ফোর্বসগঞ্জ আসন থেকে তিনি বিহার বিধানসভা নির্বাচনে বিজয়ী হয়েছিলেন।
অনিল কুমার (বিহারের রাজনীতিবিদ)

অনিল কুমার একজন ভারতীয় রাজনীতিবিদ এবং বিহার সরকারের প্রাক্তন প্রতিমন্ত্রী। তিনি জেডিইউ-এর সদস্য হয়ে বিহার বিধানসভায় ২০০৫ থেকে ২০১৫ সাল পর্যন্ত তেকারি আসনের প্রতিনিধিত্ব করেছেন। ২০০৫ সালের ফেব্রুয়ারির রাজ্য নির্বাচনে এলজেপির টিকিটে তিনি জিতেছিলেন। 
তিনি ২০০৫ সালের নভেম্বর মাসে তেকারি বিধানসভা কেন্দ্র থেকে জেডিইউ-এর টিকিটে পুনর্নির্বাচন চেয়েছিলেন।
রামেন্দ্র কুমার (রাজনীতিবিদ)

রামেন্দ্র কুমার ভারতীয় কমিউনিস্ট পার্টি (সিপিআই)-এর একজন ভারতীয় রাজনীতিবিদ এবং ভারতের শ্রমিক আন্দোলনের শীর্ষস্থানীয় রাজনীতিবিদদের মধ্যে অন্যতম। তিনি বেগুসরাই আসন থেকে লোকসভার সাবেক সংসদ সদস্য। তিনি ভারতের কমিউনিস্ট পার্টির জাতীয় সচিবালয়ের সদস্য এবং এআইটিইউসির জাতীয় সভাপতি। তিনি বিহার বিধানসভার প্রাক্তন সদস্য, যেখানে তিনি ১৯৮০-১৯৯৫ সাল পর্যন্ত টানা তিনবার বরকাগাঁয়ের প্রতিনিধিত্ব করেছেন। তিনি প্রাক্তন সংসদ সদস্য (লোকসভা ও রাজ্যসভা) যোগেন্দ্র শর্মার পুত্র।
অজয় কুমার মন্ডল

অজয় কুমার মন্ডল একজন ভারতীয় রাজনীতিবিদ। ২০১২ সালের ভারতীয় সাধারণ নির্বাচনে জনতা দলের (ইউনাইটেড) সদস্য হিসাবে ভাগলপুর থেকে তিনি ভারতের সংসদের নিম্নকক্ষ লোকসভায় নির্বাচিত হয়েছিলেন। তিনি জাতীয় জনতা দলের প্রার্থী শৈলেশ কুমার মন্ডলকে ২,৭৭,৬৩০ ভোটের ব্যবধানে পরাজিত করেছিলেন। তিনি বিহার বিধানসভায় মোট তিনবার, নাথনগর (বিধানসভা কেন্দ্র) থেকে একবার এবং আড়াইয়া জেলার কাহালগাঁও (বিধানসভা কেন্দ্র) থেকে আড়াইয়া জেলার নির্বাচিত হয়েছিলেন।
2. https://m.jagran.com/bihar/bhagalpur-jdu-candidate-ajay-mandal-wins-from-bhagalpur-lok-sabha-19256372.html
৩. https://m.aajtak.in/eferences/lok-sabha-election-2019/story/ ਭਾ গালপুর- lok- sabha- election- result- 2019- live- updates- fight- between- ajay- kumar- and- শৈলেশ-কুমার -1085210-2019-05-23
অবধেশ প্রসাদ কুশওয়াহা

অবোধেশ প্রসাদ কুশওয়াহা একজন ভারতীয় রাজনীতিবিদ এবং জনতা দলের (ইউনাইটেড) নেতা ছিলেন। তিনি নীতীশ কুমারের মন্ত্রণালয়ে আবগারি মন্ত্রীর দায়িত্ব পালন করেছেন অক্টোবর ২০১৫ অবধি। একজন ব্যবসায়ীের কাছ থেকে ঘুষ গ্রহণ করছেন এমন একটি স্টিং ভিডিও প্রকাশিত হওয়ার পর তাকে মন্ত্রীর পদ থেকে পদত্যাগ করতে বাধ্য করা হয়েছিল।
অশোক কুমার (রাজনীতিবিদ)

অশোক কুমার বিহারের সমতীপুরের ভারতীয় রাজনীতিবিদ এবংবিহার আইন পরিষদের সদস্য। তিনি ২০১৫ বিহার বিধানসভা নির্বাচনে থেকে জনতা দল (ইউনাইটেড) প্রার্থী হিসেবে ওয়ারিশনগর আসন থেকে নির্বাচিত হয়েছিলেন। তিনি কাটঘড়া গ্রামের বাসিন্দ। গ্রামবাসীদের কাছে তিনি মুন্না সিং নামে পরিচিত।
এজাজ আলী

ডাঃ এজাজ আলী বিহারের একজন ভারতীয় রাজনীতিবিদ যিনি জেডিউ পার্টির অন্তর্ভুক্ত। তিনি বিহারের অন্যতম সেরা শল্যচিকিৎসক। তিনি নেপালেও বিখ্যাত। তার পরামর্শ ফি মাত্র ১০ টাকা। অত্যন্ত দয়ালু মানুষ তিনি। তিনি অস্ত্রোপচারের আগে বা পরে প্রতিটি রোগীকে ব্যক্তিগতভাবে পরীক্ষা করেন।
তিনি ২০০৮-২০১০ সাল পর্যন্ত রাজ্যসভার সদস্য ছিলেন।
প্রমোদ কুমার

প্রমোদ কুমার উত্তর প্রদেশের সমাজবাদী পার্টির সদস্য। তিনি ২০১২ সালে আড়াইয়া জেলার বিধুনা (বিধানসভা কেন্দ্র) থেকে থেকে উত্তর প্রদেশ বিধানসভা নির্বাচনে জিতেছিলেন।